前寄左省張起居一百言尋蒙唱酬見譽過實却用舊韻重荅
作者：鄭谷
朝代：唐

paragraphs: 減瘦經多難，憂傷集晚年。
吟高風過樹，坐久夜涼天。
旅退慙隨衆，孤飛怯向前。
釣朋蓑叟在，藥術衲僧傳。
鬢禿趨榮路，腸焦鄙盜泉。
品徒誠有隔，推唱意何堅。
寒地殊知感，秋燈耿不眠。
從來甘默爾，自此倍怡然。
蘭爲官須握，蒲因學更編。
預愁搖落後，子美笑無氈。